
RADVILIŠKIO RAJONO SAVIVALDYBĖS TARYBA

SPRENDIMAS
DĖL BENDROJO IR IKIMOKYKLINIO UGDYMO MOKYKLŲ, NEFORMALIOJO VAIKŲ ŠVIETIMO ĮSTAIGŲ MOKYTOJŲ, PAGALBOS MOKINIUI SPECIALISTŲ IR KITŲ UGDYMO PROCESE DALYVAUJANČIŲ ASMENŲ KELIONIŲ Į DARBĄ IR ATGAL IŠ DARBO IŠLAIDŲ DALINIO KOMPENSAVIMO TVARKOS APRAŠO PATVIRTINIMO

2024 m. spalio 10 d.
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo įstatymo 69 straipsnio 7 dalimi, Radviliškio rajono savivaldybės taryba nusprendžia:
. Patvirtinti Bendrojo ir ikimokyklinio ugdymo mokyklų, neformaliojo vaikų švietimo įstaigų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašą (pridedama).
. Nustatyti, kad šis sprendimas įsigalioja nuo 2024 m. lapkričio 1 d.
. Pripažinti netekusiu galios Radviliškio rajono savivaldybės tarybos 2023 m. rugpjūčio 31 d. sprendimą Nr. T-92 „Dėl bendrojo ir ikimokyklinio ugdymo mokyklų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos patvirtinimo“ su visais pakeitimais ir papildymais.



Savivaldybės meras	      Kazimieras Račkauskis



















PATVIRTINTA
Radviliškio rajono savivaldybės tarybos
2024 m. spalio 10 d. sprendimu Nr. T-



 SKYRIUS


.	Bendrojo ir ikimokyklinio ugdymo mokyklų, neformaliojo vaikų švietimo įstaigų (toliau – Įstaiga) mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašas (toliau – Aprašas) reglamentuoja mokytojų, pagalbos mokiniui specialistų, kurių pareigybė yra įtraukta į švietimo, mokslo ir sporto ministro patvirtintą pareigybių, kurias atliekant darbas yra laikomas pedagoginiu sąrašą, patvirtintą Lietuvos Respublikos švietimo, mokslo ir sporto ministro 2003 m. spalio 9 d. įsakymu Nr. ĮSAK-1407 „Dėl Pareigybių, kurias atliekant darbas yra laikomas pedagoginiu, sąrašo patvirtinimo“ (su tolimesniais pakeitimais) (toliau – Sąrašas) ir kitų ugdymo procese dalyvaujančių asmenų, dirbančių Radviliškio rajono savivaldybės (toliau – Savivaldybė) bendrojo ir ikimokyklinio ugdymo mokyklose, neformaliojo vaikų švietimo įstaigose (toliau – darbuotojai), kelionių į darbą ir atgal iš darbo tarpmiestiniu transportu ar transporto priemone, kuri priklauso nuosavybės teise, yra nuomojama ar valdoma panaudos pagrindais, dalinį išlaidų kompensavimą iš Savivaldybės biudžeto bendrųjų asignavimų (toliau – Kelionės išlaidų dalinė kompensacija).
.	Kelionės išlaidų dalinė kompensacija darbuotojams skiriama už važiavimą darbo dienomis važiuojant į darbą ir atgal iš darbo:
.	mokytojams ir pagalbos mokiniui specialistams, kurių pareigybė yra įtraukta į Sąrašą;
.	kitiems ugdymo procese dalyvaujantiems darbuotojams (Aprašo 1 priedas).
.	Aprašo tikslas – sudaryti darbuotojams palankesnes sąlygas pasiekti darbo vietą ir įdarbinti kvalifikuotus specialistus bei ugdymo procese dalyvaujančius asmenis, siekiant užtikrinti kokybiškas ugdymo paslaugas.
.	 Kelionės į darbą ir atgal iš darbo išlaidos iš dalies kompensuojamos, neviršijant atitinkamai įstaigai metinėje išlaidų sąmatoje šiam tikslui patvirtintų Savivaldybės biudžeto asignavimų.
.	Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme ir kituose šią sritį reguliuojančiuose teisės aktuose.

 SKYRIUS


.	Kelionės išlaidų dalinę kompensaciją gali gauti darbuotojai, kurių deklaruota (faktinė – jei gyvenamoji vieta nesutampa su deklaruota gyvenamąja vieta) gyvenamoji vieta nesutampa su darbo vieta, o į darbą jie važinėja toliau nei 15 km. (į vieną pusę) ir nėra galimybės pasinaudoti Savivaldybės teritorijoje nemokamu viešuoju transportu.
.	 Nuo gyvenamosios vietos iki darbo vietos važiuojamas atstumas nustatomas naudojant interneto svetainėje www.maps.lt esantį elektroninį žemėlapį, pasirenkant trumpiausią atstumą. Pasikeitus faktinei gyvenamajai vietai, darbuotojas per 3 kalendorines dienas privalo informuoti apie tai įstaigos vadovą, o įstaigos vadovas – Savivaldybės merą.
.	 Kelionės išlaidų dalinės kompensacijos dydis – 0,10 euro už 1 km. Kelionės į darbą ir atgal iš darbo išlaidos dalinai kompensuojamos, kai atstumo dalis į vieną pusę – iki 50 km.  Kelionės maršruto ilgis pirmyn ir atgal apvalinamas kilometrais.
.	 Darbuotojai, pageidaujantys gauti Kelionės išlaidų dalinę kompensaciją, įstaigos vadovui, o įstaigos vadovas – Savivaldybės merui, pateikia kelionės išlaidų kompensavimo prašymą (Aprašo 2 priedas) ir kitus dokumentus (apie deklaruotą ar faktinę gyvenamąją vietą ir kt.):
.	jei darbuotojas ar įstaigos vadovas dirba vienoje darbo vietoje, prašyme nurodo maršrutą gyvenamoji vieta–darbo vieta–gyvenamoji vieta;
.	jei darbuotojas ar įstaigos vadovas darbo dieną dirba vienam darbdaviui keliose darbo vietose, kurios yra nutolusios viena nuo kitos 5 ir daugiau kilometrų, prašyme nurodo maršrutą gyvenamoji vieta–pirmoji darbo vieta–antroji darbo vieta (-os)–gyvenamoji vieta;
.	darbuotojas darbo dienos metu važiuoja 5 ir daugiau kilometrų iš vienos darbo vietos į kitą ir jose dirba skirtingiems darbdaviams:
.	darbdaviui, pas kurį dirba pirmiau, teikiamame prašyme nurodo maršrutą gyvenamoji vieta–darbo vieta;
.	 darbdaviui, pas kurį atvyksta iš kito darbdavio nustatytos darbo vietos, teikiamame prašyme nurodo maršrutą pirmojo darbdavio nustatyta darbo vieta–antrojo darbdavio nustatyta darbo vieta–gyvenamoji vieta.
.	Darbuotojui, kuris dirba keliose darbovietėse, kurios yra tame pačiame mieste, miestelyje ar kaime, kompensaciją apskaičiuoja ir moka:
.	pagrindinė darbovietė (darbuotojas deklaruoja pats);
.	kita darbovietė – tik už tas dienas, kurios nesutampa su pagrindinės darbovietės darbo dienomis;
.	Kelionių išlaidų dalinės kompensacijos prašymas pateikiamas vieną kartą vieneriems kalendoriniams metams.
.	Įstaigos vadovas, išnagrinėjęs darbuotojo pateiktą prašymą, per 5 darbo dienas nuo prašymo gavimo dienos priima sprendimą dėl kelionės išlaidų kompensavimo. Švietimo įstaigos vadovo įsakymu yra tvirtinamas vardinis darbuotojų, turinčių teisę gauti Kelionės išlaidų dalinę kompensaciją, sąrašas, kuriame nurodomas darbuotojų važiuojamasis atstumas (kilometrais) nuo gyvenamosios vietos iki darbo vietos ir grįžimo iš darbo.
.	Savivaldybės meras, išnagrinėjęs įstaigų vadovo pateiktą prašymą, per 5 darbo dienas nuo prašymo gavimo dienos priima sprendimą dėl kelionės išlaidų kompensavimo.
.	Įstaigų vadovams kelionės išlaidų kompensacija skiriama Savivaldybės mero potvarkiu.
.	Kelionės išlaidų dalinė kompensacija apskaičiuojama vadovaujantis konkretaus darbuotojo ar vadovo darbo laiko apskaitos žiniaraščiu, darbo grafiku ir kitais dokumentais, atsižvelgiant į darbuotojo nuvažiuotą atstumą, kuris nustatomas įstaigos vadovo įsakymu.
.	Kelionės išlaidų dalinė kompensacija mokama kas mėnesį už praėjusį mėnesį, lėšas pervedant į kompensacijos gavėjo nurodytą banko sąskaitą.
.	Kelionės išlaidų kompensacijos dydis apskaičiuojamas pagal formulę: K = A x D x T, kur:
K – kompensacijos dydis; 
A – darbuotojo ar vadovo nuvažiuojamas kelias (kilometrais); 
D – dirbtų dienų (atvykimų ir parvykimų) skaičius (naudojama informacija iš darbo laiko apskaitos žiniaraščio);
T – vieno kilometro įkainis, Eur.

.	Kelionės išlaidų dalinės kompensacijos mokėjimas darbuotojams nutraukiamas įstaigos vadovo sprendimu, o įstaigų vadovams – Savivaldybės mero potvarkiu:
.	darbuotojui nutraukus darbo sutartį su atitinkama įstaiga;
.	darbuotojui persikėlus gyventi arčiau nei 15 km nuo darbo vietos.
.	Kelionės išlaidų dalinė kompensacija nemokama darbuotojų ar įstaigų vadovų atostogų, nedarbingumo, nuotolinio darbo, komandiruočių metu, karantino metu esant prastovoje arba dirbant nuotoliniu būdu ne įstaigos patalpose ir tais atvejais, kai darbuotojas ar vadovas fiziškai neatvyksta į darbo vietą.
.	Pakeitęs gyvenamąją vietą, darbuotojas per 3 darbo dienas apie tai privalo raštu informuoti įstaigos, kurioje dirba vadovą, įstaigos vadovas – Savivaldybės merą.
.	 Paaiškėjus, kad Kelionės išlaidų dalinė kompensacija buvo skirta ne tam asmeniui, pateikti melagingi ar netikslūs duomenys, Kelionės išlaidų dalinė kompensacija turi būti grąžinta į mokyklos sąskaitą. Negrąžinus Kelionės išlaidų dalinės kompensacijos, kuri gauta neteisėtai, ji išieškoma Lietuvos Respublikos įstatymų ir kitų teisės aktų nustatyta tvarka.

.	Įstaigos apskaitą tvarkantis asmuo atsako už teisingą Kelionės išlaidų dalinių kompensacijų apskaičiavimą.
.	Įstaigos vadovas atsako už Kelionės išlaidų dalinės kompensacijos lėšų skyrimo teisėtumą.
.	Įstaigos vadovas, nesilaikantis šiame Apraše nustatytų reikalavimų, atsako pagal galiojančius Lietuvos Respublikos teisės aktus.
.	Dokumentai, susiję su Kelionės išlaidų daliniu kompensavimu įstaigos darbuotojams, saugomi vadovaujantis įstaigos nuostatuose ir kituose teisės aktuose nustatyta tvarka.
.	Tai, kas nereglamentuota šiame Apraše, sprendžiama taip, kaip numatyta Lietuvos Respublikos teisės aktuose.
.	Asmens duomenys, pateikti mokyklai, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų teisinę apsaugą. Asmens duomenų tvarkymo tikslas – identifikuoti prašymus dėl Kelionės išlaidų dalinio kompensavimo pateikusius darbuotojus, įvertinti jų atitiktį reikalavimams ir teisę gauti Kelionės išlaidų dalinę kompensaciją, mokyklai tvarkyti Kelionės išlaidų dalinio kompensavimo apskaitą, tinkamai organizuoti Kelionės išlaidų dalinių kompensacijų skyrimą ir kontrolę. Duomenų subjektų teisės įgyvendinamos Bendrajame duomenų apsaugos reglamente ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
.	Asmens duomenys saugomi ne ilgiau, nei to reikalauja duomenų tvarkymo tikslai. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.
.	Aprašas keičiamas ar naikinamas Savivaldybės tarybos sprendimu.
________________________________
Radviliškio rajono savivaldybės Bendrojo ir ikimokyklinio ugdymo mokyklų, neformaliojo vaikų švietimo įstaigų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašo  
		 priedas



.	Socialinis darbuotojas;
.	Mokytojo padėjėjas;
.	Mokinio padėjėjas;
.	Grupės mokytojo padėjėjas;
.	Gestų kalbos vertėjas;
.	Bibliotekininkas;
.	Meno mokytojas;
.	Auklė.





























Radviliškio rajono savivaldybės Bendrojo ir ikimokyklinio ugdymo mokyklų, neformaliojo vaikų švietimo įstaigų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašo  
		 priedas

(Prašymo formos pavyzdys)


_________________________________________________________________________
(vardas, pavardė, pareigos)




PRAŠYMAS
DĖL KELIONĖS IŠLAIDŲ KOMPENSAVIMO

(data)
(vieta)


Prašau skirti man važiavimo išlaidų kompensaciją už važiavimą į darbą maršrutu*......................................................................., pagal www.maps.lt esantį elektroninį žemėlapį suapvalintas kilometrais – .........km. 
Mano nuolatinės gyvenamosios vietos adresas** ...............................................................
Patvirtinu, kad mano pateikti duomenys yra teisingi. Esu informuotas (-a), kad pasikeitus gyvenamajai ar darbo vietai privalau per 3 (tris) darbo dienas raštu informuoti švietimo įstaigos vadovą.
Neprieštarauju, kad mano pateikti asmens duomenys būtų tvarkomi važiavimo išlaidų kompensavimo tikslais.
Su Radviliškio rajono savivaldybės Bendrojo ir ikimokyklinio ugdymo mokyklų, neformaliojo vaikų švietimo įstaigų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos pedagogų dalinio kelionės išlaidų kompensavimo tvarkos aprašu esu susipažinęs (-usi).


_______________________	                                                               __________	
(vardas, pavardė)	                                                                                       (parašas)
_______________

*Nurodomi tikslūs adresai: gatvė, namo numeris, miestas/miestelis/kaimas.  
**Jei į darbo vietą atvykstama iš kito darbdavio nustatytos darbo vietos arba po darbo vykstama į kito darbdavio nustatytą darbo vietą, nurodomas ir kito darbdavio,  iš kurio atvykstama į darbo vietą arba vykstama po darbo, pavadinimas ir adresas.


RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL BENDROJO IR IKIMOKYKLINIO UGDYMO MOKYKLŲ MOKYTOJŲ, PAGALBOS MOKINIUI SPECIALISTŲ IR KITŲ UGDYMO PROCESE DALYVAUJANČIŲ ASMENŲ KELIONIŲ Į DARBĄ IR ATGAL IŠ DARBO IŠLAIDŲ DALINIO KOMPENSAVIMO TVARKOS APRAŠO PATVIRTINIMO“
AIŠKINAMASIS RAŠTAS

2024-09-18
Radviliškis

. Parengto sprendimo projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Sudaryti darbuotojams palankesnes sąlygas pasiekti darbo vietą ir įdarbinti kvalifikuotus specialistus bei ugdymo procese dalyvaujančius asmenis, siekiant užtikrinti kokybiškas ugdymo paslaugas ir patvirtinti Bendrojo ir ikimokyklinio ugdymo mokyklų, neformaliojo vaikų švietimo įstaigų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašą. Atsižvelgiant į Radviliškio rajono savivaldybės Kontrolės ir audito tarnybos 2024 m. rugsėjo 6 d. atitikties audito ataskaitą Nr. VA-(5.2) ir pateiktas rekomendacijas, buvo peržiūrėtas galiojantis tvarkos aprašas ir parengtas naujas.
.	Projekto iniciatoriai (institucija, asmenys ar piliečių atstovai) ir rengėjai.
Iniciatoriai – Radviliškio rajono savivaldybės Švietimo ir sporto skyrius.
Rengėja – Radviliškio rajono savivaldybės Švietimo ir sporto skyriaus vyriausioji specialistė Rūta Šadbarienė.
.	Kaip šiuo metu yra reguliuojami sprendimo projekte aptarti teisiniai santykiai.
	Radviliškio rajono savivaldybės tarybos 2023 m. rugpjūčio 31 d. sprendimo Nr. T-92 „Dėl bendrojo ir ikimokyklinio ugdymo mokyklų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos patvirtinimo“ 1 punktu patvirtintu Bendrojo ir ikimokyklinio ugdymo mokyklų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašu ir Radviliškio rajono savivaldybės tarybos 2023 m. spalio 5 d. sprendimu Nr. T-127 „Dėl Radviliškio rajono savivaldybės tarybos 2023 m. rugpjūčio 31 d. sprendimo Nr. T-92 „Dėl bendrojo ir ikimokyklinio ugdymo mokyklų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašo patvirtinimo“ pakeitimu.
. Kokios siūlomos naujos teisinio reguliavimo nuostatos, kokių teigiamų rezultatų laukiama. 
Patvirtinti Bendrojo ir ikimokyklinio ugdymo mokyklų, neformaliojo vaikų švietimo įstaigų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos aprašą.
Darbuotojams bus sudarytos palankesnės sąlygos pasiekti darbo vietą ir įdarbinti kvalifikuotus specialistus bei ugdymo procese dalyvaujančius asmenis, siekiant užtikrinti gyventojų teisę į kokybiškas ugdymo, kultūros ir socialines paslaugas. 
Sprendimo projekte numatyti Tvarkos aprašo pakeitimai:
.	Pakeistas Tvarkos aprašo 2 punktas, įtraukiant Aprašo 1 priedą ir jame nurodant ugdymo procese dalyvaujančių darbuotojų specialybes.
.	Įtrauktas Tvarkos aprašo punktas (7 punktas), kuriame nurodomas konkretus šaltinis, kurio pagrindu fiksuojamas atstumas kilometrais tarp objektų, pasirenkant trumpiausią galimą atstumą.
.	Įtrauktas Aprašo 2 priedas – Kelionės išlaidų kompensavimo prašymas.
.	Aprašo 9 punkte nurodomi Aprašo prašymo pateikimo reikalavimai.
.	Aprašo 10 punkte nurodoma Kelionių išlaidų kompensavimo tvarka, darbuotojui dirbant keliose įstaigose.
.	Aprašo 11 punkte nurodoma Kelionės išlaidų kompensavimo prašymų pateikimo tvarka.
.	Aprašo 12 punkte apibrėžiamas terminas, per kurį Įstaigos vadovas turi priimti sprendimą, dėl pateikto prašymo.
.	Aprašo 15 punkte pateikiama formulė, pagal kurią apskaičiuojamas Kelionės išlaidų kompensacijos dydis.
.	16 punkte nurodoma įstaigų vadovų kelionių išlaidų kompensavimo tvarka.
Laukiama tik teigiamų rezultatų.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Pripažinti netekusiu Radviliškio rajono savivaldybės tarybos 2023 m. rugpjūčio 31 d. sprendimą Nr. T-92 „Dėl bendrojo ir ikimokyklinio ugdymo mokyklų mokytojų, pagalbos mokiniui specialistų ir kitų ugdymo procese dalyvaujančių asmenų kelionių į darbą ir atgal iš darbo išlaidų dalinio kompensavimo tvarkos patvirtinimo“ su visais pakeitimais ir papildymais.
.	Sprendimo projektui įgyvendinti reikalingos lėšos, finansavimo šaltiniai.
Lėšos kiekvienais metais numatomos savivaldybės biudžete.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės administracijos juristu, kalbininku, direktore, vicemerais, meru ir Švietimo ir sporto skyriaus vedėju.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Atliktas teisės akto projekto antikorupcinis vertinimas. 
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai. 
Pridedamų dokumentų nėra. 

